Xitoydagi harbiy paradda yangi qit’alararo ballistik raketa namoyish etildi

Xitoy shimolidagi Ichki Mo‘g‘uliston avtonom tumanida joylashgan Chjujixe poligonida Xitoy armiyasiga asos solinganining 90 yilligiga bag‘ishlangan harbiy parad bo‘lib o‘tdi. Bu haqda “Gazeta.ru” xabar bermoqda.

Mamlakat rahbari Si Szinpin ishtirok etgan paradda 12 ming harbiy xizmatchi ishtirok etdi, 129 harbiy samolyot va 571 ta quruqlikdagi qurilma namoyish etildi.
Tadbir davomida ko‘rsatilgan texnikaning 40 foizdan oshig‘i ilk bor taqdim etilgani ta’kidlanmoqda. Jumladan, birinchi marotaba Xitoyning yangi DF-31AG qit’alararo ballistik raketasi namoyish etildi.